**STE ODKÁZANÝ NA POMOC INEJ OSOBY ?**

 **POTREBUJETE POSKYTNÚŤ SOCIÁLNU  SLUŽBU ?**

Občan, ktorý má záujem o poskytovanie sociálnych služieb postupuje nasledovným spôsobom -  prvý kontakt, potrebné informácie a žiadosť získa:

                     na Obecnom úrade vo Veľkej Frankovej

                     telefonicky -  052/4892637

                    0902499430

                     na internete  [www.velkafrankova.ocu.sk](http://www.velkafrankova.ocu.sk)

**Sociálne poradenstvo**

                     Sociálne poradenstvo je odborná činnosť zameraná na pomoc fyzickej osobe v nepriaznivej sociálnej situácii.

                    Ide o posúdenie povahy problému fyzickej osoby alebo komunity, poskytnutie základných informácií                o  možnostiach riešenia problému a podľa potreby aj odporúčanie a sprostredkovanie ďalšej odbornej             pomoci.

**Ako postupovať  pri podaní žiadosti o poskytnutie sociálnej služby ?**

Postup pri vybavení sociálnych služieb, poskytovaných obcou Veľká Franková , ktoré sa vybavujú **na základe písomnej** žiadosti o posúdenie odkázanosti na sociálnu službu[:](http://www.strba.sk/data/matus/fckeditor/userfiles/file/socialna_sluzba.doc)

                     opatrovateľská služba,

                     zariadenie opatrovateľskej služby

                     denný stacionár

                     zariadenie pre seniorov  je nasledovný :

Dňom 1. januára 2009 nadobudol platnosť a účinnosť zákon č. 448/2008  Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

**Proces č. 1 :**

**1.** Ak ste občan s trvalým pobytom v obci Veľká Franková , na Obecnom úrade vo Veľkej Frankovej obdržíte **„**[**Žiadosť o posúdenie odkázanosti na sociálnu službu**](http://www.strba.sk/data/matus/fckeditor/userfiles/file/socialna_sluzba%281%29.doc)**“.**

**2.** V žiadosti vyplníte Vaše osobné údaje.

**3.** V žiadosti si vyberiete a označíte z uvedenej ponuky len **jeden druh sociálnej služby**, na ktorú budete ako žiadateľ o poskytnutie sociálnej služby v rámci posudkového procesu posúdený. Zároveň si vyberiete len jednu formu sociálnej služby (pobytovú, terénnu). Teda si vyberiete  to, čo si myslíte, že momentálne bude riešiť Vašu sociálnu situáciu.

**4.** **Prílohou žiadosti je tlačivo „**[**Lekársky nález**](http://www.strba.sk/data/matus/fckeditor/userfiles/file/lekarsky_nalez.doc)**“**. Uvedené tlačivo je potrebné  nechať potvrdiť Vašim zmluvným (obvodným) lekárom v mieste trvalého bydliska.

**5.** Kompletne vyplnenú a podpísanú „Žiadosť o posúdenie odkázanosti na sociálnu službu“ aj s potvrdeným tlačivom „Lekársky nález“ alebo iným lekárskym potvrdením doručíte na Obecný úrad vo Veľkej Frankovej .

**6.** Vyššie uvedená žiadosť s potvrdeným lekárskym nálezom sa stane podkladom pre vydanie lekárskeho posudku. V domácnosti klienta bude vykonané sociálne šetrenie za účelom vydania sociálneho posudku.

**7.** Na základe lekárskeho a sociálneho posudku Vám bude vydaný posudok o odkázanosti na poskytovanie sociálnej služby, v ktorom bude navrhnutý druh sociálnej služby, o ktorú môžete požiadať formou podania žiadosti o uzatvorenie zmluvy o poskytovaní sociálnej služby.

**8.** Po vydaní posudku  a rozhodnutia o odkázanosti na sociálnu službu:  opatrovateľská služba, zariadenie opatrovateľskej služby, denný stacionár, zariadenie pre seniorov   si občan podáva žiadosť o uzatvorenie zmluvy o poskytovaní  sociálnej služby, na základe ktorej je s občanom uzavretá  „Zmluva o poskytovaní sociálnej služby“ (občan vykoná  nasledovný proces č. 2):

 **Proces č. 2 :**

V **„Žiadosti o uzatvorenie zmluvy o poskytovaní sociálnej služby“** si vyberáte  ten druh sociálnej služby, ktorý Vám bol navrhnutý v posudku o odkázanosti na sociálnu službu a zároveň vyberáte formu sociálnej služby, ktorá k druhu sociálnej služby prináleží, uvádzate deň začatia poskytovania sociálnej služby a čas jej poskytovania, ako aj názov zariadenia sociálnych služieb, kde by ste chceli byť umiestnený.

**Do tejto žiadosti o uzatvorenie zmluvy o poskytovaní sociálnej služby je potrebné doložiť:**
-   potvrdenie o príjme za predchádzajúci kalendárny rok, resp. rozhodnutie zo Sociálnej poisťovne o výške dôchodku a posledné rozhodnutie (aktuálny rok) zo Sociálnej poisťovne o výške dôchodku,
-  doklad o majetkových  pomeroch (t. j. tlačivo „Vyhlásenie o majetku fyzickej osoby“, ktoré je prílohou žiadosti a potvrdzuje sa na matrike alebo u notára) a kópiu právoplatného rozhodnutia o odkázanosti na sociálnu službu.

Po podaní  vyššie uvedenej žiadosti  bude s Vami uzavretá  „Zmluva o poskytovaní sociálnej
služby“, na základe ktorej sa bude priamo riešiť Vaša nepriaznivá sociálna situácia.

**Kontakt:**

Obecný úrad vo Veľkej Frankovej

 č.74, 059 78 Veľká Franková

tel.kontakt: 052/4892637, 0902499430

E-mail: obecv.frankova@neton.sk

Internet: [www.velkafrankova.ocu.sk](http://www.velkafrankova.ocu.sk)

Zákon č. 448/2008 Z.z. o sociálnych službách  a o zmene a doplnení zákona

 J**ednorazová dávka v hmotnej núdzi**

                    V zmysle zákona č. 599/2003 Z. z.  o pomoci v hmotnej núdzi v znení neskorších zmien a predpisov, môže  obec poskytnúť občanom s trvalým pobytom na jej území, ktorí poberajú opakovanú dávku a príspevky v hmotnej núdzi a  fyzickým osobám, ktoré sa s občanom v hmotnej núdzi spoločne posudzujú,  jednorazovú dávku v hmotnej núdzi;

         Jednorazová dávka v hmotnej núdzi sa môže poskytnúť najmä na úhradu mimoriadnych výdavkov na nevyhnutné ošatenie, základné vybavenie domácnosti, zakúpenie školských potrieb pre nezaopatrené dieťa a na mimoriadne liečebné náklady;

         Žiadosť o jednorazovú dávku v hmotnej núdzi sa podáva na Obecnom úrade vo Veľkej Frankovej.

**kontakt**
Obecný úrad vo Veľkej Frankovej

 č.74, 059 78 Veľká Franková

tel.kontakt: 052/4892637, 09020499430

 **Stravovanie dôchodcov**

V zmysle § 58 zákona č. 448/2008  Z. z. o sociálnych službách sa v jedálni poskytuje stravovanie fyzickej osobe, ktorá:

         nemá zabezpečené nevyhnutné podmienky na uspokojovanie základných životných potrieb

         má ťažké zdravotné postihnutie alebo nepriaznivý zdravotný stav

         dovŕšila dôchodkový vek

Jedáleň môže poskytovať stravovanie aj prostredníctvom donášky stravy do domácnosti fyzickej osoby, ktorá má ťažké zdravotné postihnutie alebo nepriaznivý zdravotný stav a dovŕšila dôchodkový vek.

 Záujemca, ktorý má záujem o spoločné stravovanie, môže písomnou žiadosťou požiadať obec o stravovanie v týchto  zariadeniach:

1. jedáleň pri MŠ vo Veľkej Frankovej

Strava (obed) sa v uvedených zriadeniach poskytuje v pracovných dňoch.

 K**ontakt**
Obecný úrad vo Veľkej Frankovej
 č. 74, 059 78 Veľká Franková

tel.kontakt: 052/4892637, 0902499430

Obecný úrad Štrba, Hlavná 188/67, 059 38 Štrba,
Tel.: 052/7781 461, Fax: 052/7781 460, Email:strba@strba.sk